வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண். 3817/ ஆ1 /2022, நாள் : 13.09.2022

|  |  |
| --- | --- |
| பொருள்:  | பள்ளிக் கல்வி – 4-வது தேசிய நீர் விருதுகள் (4th National Water Awards) – பள்ளிக் கல்வித் துறையில் வேலூர் மாவட்ட அளவில் அதிகப்படியான பங்கேற்பாளர்கள் பங்குபெற உரிய நடவடிக்கை மேற்கொள்ள தகவல் தெரிவித்தல் – சார்பு. |
| பார்வை :  | வேலூர் மாவட்ட ஆட்சித் தலைவர் / பெருந்தலைவர், மாவட்ட ஊரக வளர்ச்சி முகமை அவர்களின் செயல்முறைகள் கடிதம் ந.க.எண்.3329/2022/அ3, நாள். 07.09.2022. |

**#######**

 பார்வையில் காணும் செயல்முறைக் கடிதத்தில் மத்திய அரசின் நீர்வளம், நதி மேம்பாடு மற்றும் கங்கை புணரமைத்தல் துறையின் மூலமாக (Department of Water Resources, River Development & Ganga Rejvenation) 2018 முதல் வருடந்தோறும் தேசிய நீர் விருதுகளை (National Water Awards) வழங்கி வருவதாகவும், தற்போது 4-வது ஆண்டாக தேசிய நீர் விருதுகளானது மழைநீர் சேகரிப்பு, செயற்கை உறிஞ்சுகள் மூலம் நிலத்தடி நீரை மேம்பாடுத்துவதற்கான புதுமையான நடவடிக்கையை மேற்கொள்ளுதல், நீர் பயன்பாட்டுத் திறனை மேம்படுத்துதல், தண்ணீரை மறுசுழற்சி செய்தல் மற்றும் மறுபயன்பாடு போன்ற நீர் மேலாண்மையில் சிறந்து விளங்கும் ஊரக மற்றும் நகர்புற உள்ளாட்சி அமைப்புகள், அரசு சாரா நிறுவனங்கள் (NGOs), நீர் பயனர் சங்கம் (Water User Associations), நிறுவனங்கள், தனியார் துறை மற்றும் தனி நபர்கள் ஆகியோர்களுக்கு வழங்கப்பட உள்ளதால், தமிழ்நாட்டில் உள்ள அனைத்து பிரிவுகளிலும் அதிகப்படியான பங்கேற்பாளர்களைப் பங்குபெறச் செய்ய உரிய நடவடிக்கை மேற்கொள்ளுமாறு தெரிவிக்கப்பட்டுள்ளது.

 எனவே, வேலூர் மாவட்டத்தில் பள்ளிக் கல்வித் துறையில் இப்பொருள் சார்ந்த தகுதியுடைய அனைத்து ஆசிரியர்கள் மற்றும் அலுவலர்கள் விருதுக்கு விண்ணப்பிக்க 15.09.2022 அன்று கடைசி தேதி என்பதால், இதனை சிறப்பினமாகக் கருதி உரிய நடவடிக்கை மேற்கொள்ள அனைத்து வகைப் பள்ளித் தலைமையாசிரியர்களுக்கும் தெரிவிக்கப்படுகிறது.

(த.பி.பா.)

--2--

 மேலும் விருதுக்கான விண்ணப்பங்கள் தொடர்பான தகவல்களுக்கு (Rastriya Puraskar Portal (www.awards.gov.in) என்ற இணையதள முகவரியை பார்க்கவும் இதன்வழி தெரிவிக்கப்படுகிறது.

**இணைப்பு**-

விருதுக்கான வழிகாட்டு நெறிமுறைகள் முதன்மைக் கல்வி அலுவலர்,

 வேலூர்.

பெறுநர் :

1. அனைத்து வகைப் பள்ளித் தலைமையாசிரியர்கள்/

முதல்வர்கள், வேலூர் மாவட்டம்.

1. அனைத்து வட்டாரக் கல்வி அலுவலர்கள், வேலூர் மாவட்டம்,

நகல் –

 1.வேலூர் மாவட்ட ஆட்சித் தலைவர் அவர்களுக்கு

 (தகவலுக்காக பணிந்தனுப்பப்படுகிறது)

2.மாவட்டக் கல்வி அலுவர், வேலூர்,

(தகவலுக்காகவும் தொடர் நடவடிக்கை மேற்கொள்ளும் பொருட்டும்)

//ப.த.//